《伊孝廉墨卿与余话旧感向者东郡之游而见于诗黯然奉答》
清代·曾燠

昔游如梦思茫茫，语向君前倍感伤。楼上酒人明月夜，雪中诗话聚星堂。

雏鸦畏晚寻巢急，孤树惊秋落叶凉。莫问少陵旧诗卷，不堪东郡吊城荒。

作者简介：（1759—1830）江西南城人，字庶蕃，号宾谷。乾隆四十六进士，历任户部主事、两淮盐运使、贵州巡抚。工诗文。有《赏雨茅屋集》，又辑《江西诗征》及《骈体正宗》。